*Proiect*

**PARLAMENTUL REPUBLICII MOLDOVA**

**LEGE**

privind modificarea şi completareaunor acte legislative

Parlamentul adoptă prezenta lege organică.

**Articolul I. –** Legea nr. 200  din  16 iulie 2010 privind regimul străinilor în Republica Moldova (Monitorul Oficial al Republicii Moldova, 2010*,* nr.179-181, art.610), cu modificările ulterioare, se modifică şi se completează după cum urmează:

1. Preambulul Legii se completează la final cu textul:

„prevederile alineatului (5) din articolul 202 şi prevederile articolului 203 al Secţiunii 1”Dispoziţii generale”, precum şi prevederile articolelor 214-218 ale Secţiunii 4 „Prezenţa temporară a persoanelor fizice în vizită de afaceri, ţinînd cont de rezervele enumerate în anexele XXVII-A, XXVII-E, XXVII-C, XXVII-D, XXVII-G şi XXVII-H” din Acordul de Asociere între Republica Moldova şi Uniunea Europeană”

1. Articolul 3, se completează cu următoarele noţiuni:

 *„persoană aflată în vizită de afaceri* –persoană fizică, cetăţean al UE care deţine o poziţie de conducere în cadrul unei persoane juridice străine dintr-un stat-membru UE, împuternicit pentru înfiinţarea unei societăţi comerciale, pe teritoriul Republicii Moldova şi care nu oferă şi nu prestează servicii, nu se implică în alte activităţi economice decît cele necesare pentru înfiinţarea societăţii comerciale şi nu primeşte remunerare dintr-o sursă situată în Republica Moldova.

*Persoanele transferate temporar de societatea lor –*persoanele fizice, cetăţeni UE angajaţi la o persoană juridică străină dintr-un stat-membru UE sau care au fost partener sau asociat cu aceasta de cel puţin un an şi care este transferat temporar la aceeaşi persoană juridică străină situată pe teritoriul Republicii Moldova. Persoanele transferate temporar în cadrul aceleaşi persoane juridice sunt:

1. *persoane cu funcţie de conducere* - persoane care deţin o funcţie superioară în cadrul unei persoane juridice, care se ocupă în primul rînd de gestionarea societăţii comerciale, sub supravegherea generală sau îndrumarea în principal al consiliului de administraţie sau a acţionarilor întreprinderii sau a persoanelor cu funcţii echivalente, şi care:
2. asigură conducerea prezenţei comerciale, a unui departament sau a unei subdiviziuni a acesteia;
3. supraveghează şi controlează activitatea celorlalţi membri ai personalului care exercită funcţii de supervizare, specializate sau de conducere;
4. au autoritatea de a se ocupa personal de angajarea şi concedierea personalului sau de a face recomandări privind angajarea şi concedierea personalului sau iau alte măsuri privind personalul.
5. *specialişti* - persoanele care lucrează pentru o persoană juridică dintr-un stat-membru UE şi care deţin cunoştinţe deosebite, esenţiale pentru producerea, echipamentelor de cercetare, tehnici, procese, proceduri sau de gestionarea persoanei juridice. La evaluarea acestor cunoştinţe se iau în considerare atît cunoștinţele specifice necesare desfăşurării activităţii persoanei juridice, precum şi deţinerea unui nivel înalt de calificare într-un tip de muncă sau activitate comercială care necesită cunoştinţe tehnice specifice, inclusiv apartenenţa la o profesie acreditată;

*stagiar absolvent* *de studii superioare* - persoană fizică, cetăţean UE angajat al unei persoane juridice străine dintr-un stat-membru UE pentru cel puţin un an, titular al diplomei universitare care este transferat temporar la aceeaşi persoană juridică străină situată pe teritoriul Republicii Moldova în scopul dezvoltării profesionale sau formării tehnice;

*vînzător profesionist* – persoana fizică, cetăţean UE, reprezentant al unui prestator de servicii sau furnizor de mărfuri dintr-un stat-membru UE, împuternicit să negocieze vînzarea de servicii sau de mărfuri sau încheierea contractelor de vînzare a serviciilor sau mărfurilor în Republica Moldova. Acesta nu se angajează în vânzări directe către publicul larg, nu primeşte remunerare dintr-o sursă situată în Republica Moldova şi nici nu este comisionar;

*prestator de servicii contractuale* – persoana fizică, cetăţean UE, angajat de o persoană juridică dintr-un stat-membru UE, care nu este o agenţie pentru servicii de plasare şi furnizare de personal şi nici nu acţionează prin intermediul unei astfel de agenţii, nu deţine o prezenţă comercială/societate comercială pe teritoriul Republicii Moldova şi a încheiat un contract de prestare de servicii în vederea prestării de servicii cu un consumator final rezident în Republica Moldova, contract care necesită prezenţa temporară a angajaţilor săi pe teritoriul Republicii Moldova pentru a executa contractul de prestare de servicii;

*profesionist independent* –persoana fizică, cetăţean UE, , care asigură prestarea unui serviciu şi care este stabilită ca persoană care desfăşoară activităţi independente pe teritoriul unui stat, care nu deţine o prezenţă comercială pe teritoriul Republicii Moldova şi care a încheiat un contract de prestare de servicii (altul decît printr-o agenţie de plasare şi furnizare de personal) în vederea prestării de servicii cu un consumator final din Republica Moldova, contract care necesită prezenţa acestuia temporară pe teritoriul Republicii Moldova pentru a executa contractul de prestare de servicii;

*confirmarea dreptului de aflare pe teritoriul Republicii Moldova –* document eliberat de autoritatea competentă pentru străini în temeiul declaraţiei pe propria răspundere apersoanei juridice străine situate în Republica Moldova privind necesitatea aflării pe un termen cumulativ mai mare de 90 de zile a unor categorii de străini.

 **3.** Legea se completează cu un capitol nou, Capitolul III¹, cu următorul conţinut:

“Capitolul III¹

AFLAREA TEMPORARĂ A UNOR CATEGORII DE STRĂINI

Articolul 30¹. Dreptul de aflare a vînzătorilor profesionişti, prestatorilor de servicii contractuale şi profesioniştilor independenţi

1. Vînzătorii profesionişti, prestatorii contractuali de servicii şi profesioniştii independenţi dintr-un stat-membru UE pot desfăşura activitate pe teritoriul Republicii Moldova fără a fi documentaţi cu permis de şedere temporară.
2. Vînzătorii profesionişti pot desfăşura activitatea de negociere sau de vînzare de servicii sau de mărfuri, de încheiere a contractelor de vînzare a serviciilor sau mărfurilor în baza copiilor paşaportului naţional, a documentului ce confirmă împuternicirea de către o persoană juridică dintr-un stat membru UE să negocieze vînzarea de servicii sau de mărfuri sau încheierea contractelor de vînzare a serviciilor sau mărfurilor în Republica Moldova, pentru o perioadă de 90 de zile pe parcursul oricărei perioade de 12 luni.
3. Prestatori de servicii contractuale pot desfăşura activitatea pe un termen ce nu depăşeşte o perioadă de 6 luni calculate cumulativ pe parcursul unei perioade de 12 luni în baza copiilor paşaportului naţional, a documentului ce confirmă împuternicirea de către o persoană juridică dintr-un stat membru UE să presteze temporar anumite tipuri de servicii în interesul acesteia, a actelor de studii sau calificare şi de confirmare a experienţei profesionale de cel puţin 3 ani în domeniu, după caz, alte acte prevăzute de legislaţia naţională pentru prestarea serviciilor în anumite domenii.
4. Profesioniştii independenţi îşi pot desfăşura activitatea pentru o perioadă de pînă la 6 luni calculate cumulativ pe parcursul unei perioade de 12 luni, în baza copiilor paşaportului naţional, contractului de prestări servicii, actelor de studii sau calificare şi/sau de confirmare a experienţei profesionale de cel puţin 6 ani în domeniul de activitate şi, după caz, alte acte prevăzute de legislaţia naţională pentru prestarea serviciilor în anumite domenii.

 Articolul 30² Evidenţa aflării vînzătorilor profesionişti, prestatorilor de servicii contractuale şi profesioniştilor independenţi

1. Persoana juridică beneficiară din Republica Moldova, în termen de pînă la 3 zile lucrătoare de la data intrării în ţară a vînzătorului profesionist, a prestatorului de servicii contractuale sau a profesionistului independent, după caz, va prezenta autorităţii competente pentru străini declaraţia pe propria răspundere privind scopul şi durata aflării străinului în ţară cu anexarea actelor menţionate în alineatul (2), alineatul (3) şi alineatul (4) din articolul 30¹.

 (2) În temeiul declaraţiei depuse, autoritatea competentă pentru străini va elibera confirmarea dreptului de aflare a categoriilor respective de străini.

 (3) Forma şi conţinutul declaraţiei vor fi aprobate prin ordinul autorităţii competente pentru străini care se va publica pe pagina web oficială a acesteia.”.

**4.**Articolul 31 alineatul (2) se completează cu literele h), i) şi j), cu următorul cuprins:

,,h) pentru străinul transferat temporar cu funcţie de conducere;

i) pentru strгinul transferat temporar în calitate de specialist de înaltă calificare;

j) pentru stagiarul absolvent.”.

 **5.** Legea se completează cu articolele 351 , 352 şi 371 cu următorul cuprins:

 „Articolul 351 Acordarea şi prelungirea dreptului de şedere provizorie persoanelor transferate temporat cu funcţie de conducere

1. Dreptul de şedere provizorie persoanelor cu funcţie de conducere în cadrul aceleiaşi persoane juridice străine situate pe teritoriul Republicii Moldova se acordă şi se prelungeşte, după caz, la cererea acestuia în baza unui demers din partea persoanei juridice străine situate pe teritoriul Republicii Moldova, a copiei documentului ce atestă transferul şi atribuţiile acestuia, a confirmării existenţei mijloacelor de întreţinere şi a actelor prevăzute la art. 32 alin. (2).
2. Dreptul de şedere prevăzut la alin. (1) se acordă şi se prelungeşte pentru o perioadă cumulativă de pînă la 3 ani.
3. Termenul de examinare a cererii şi de emitere a deciziei privind acordarea/prelungirea dreptului de şedere provizorie nu va depăşi 15 zile calendaristice de la data depunerii cererii.

 Articolul 352 Acordarea şi prelungirea dreptului de şedere provizorie stăinului transferat temporar în calitate de specialist

(1) Dreptul de şedere provizorie străinului transferat temporar în calitate de specialist se acordă la cererea străinului, în baza unui demers din partea persoanei juridice străine situate pe teritoriul Republicii Moldova, a copiei documentului ce atestă transferul şi atribuţiile acestuia, a copiilor actelor de studii sau calificare, a confirmării existenţei mijloacelor de întreţinere şi a actelor prevăzute la art.32 alin.(2) .

(2) Dreptul de şedere prevăzut la alin. (1) se acordă şi se prelungeşte pentru o perioadă cumulativă de pînă la 3 ani.

(3)Termenul de examinare a cererii şi de emitere a deciziei privind acordarea/prelungirea dreptului de şedere provizorie nu va depăşi 15 zile calendaristice de la data depunerii cererii.

Articolul 37¹.Acordarea dreptului de şedere provizorie pentru stagiarii absolvenţi de studii superioare

(1) Dreptul de şedere provizorie pentru stagiarii absolvenţi de studii superioare dintr-un stat –membru UE se acordă la cererea străinului în baza unui demers din partea persoanei juridice străine situate pe teritoriul Republicii Moldova, a documentului ce atestă transferarea lui, a actului ce atestă studiile universitare, a confirmării existenţei mijloacelor de întreţinere şi a actelor prevăzute la art. 32 alin. (2).

(2) Stagiarilor care au intrat în Republica Moldova în scopul dezvoltării profesionale li se acordă drept de şedere pe un termen de pînă la un an, fără drept de prelungire.

(3) Termenul de examinare a cererii şi de emitere a deciziei privind acordarea/prelungirea dreptului de şedere provizorie nu va depăşi 30 zile calendaristice de la data depunerii cererii”.

**Articolul II.** – alin. (2) al art. 3 din Legea nr. 180-XVI din 10 iulie 2008 cu privire la migraţia de muncă (Monitorul Oficial al Republicii Moldova, 2008, nr. 162–164, art. 598), cu modificările și completările ulterioare, se completează cu litera j1) cu următorul cuprins:

 „j1) persoana aflată în vizită de afaceri, persoanele transferate temporar de societatea lor, stagiarii absolvenţi de studii superioare, vînzătorii profesionişti, prestatorii de servicii contractuale, profesioniştii independenţi”.

**PREȘEDINTELE PARLAMENTULUI**